open-index/open-wikipedia-markdown huggingface dataset:
Troll kan temmes

***Troll kan temmes*** (*The Taming of the Shrew*) er en komedie av William Shakespeare som antas å ha blitt skrevet mellom 1590 og 1592. Spillet begynner som en historie i historien, ofte kalt en induksjon, hvor en ondsinnet adelsmann innbiller den berusede og omreisende håndverkeren Christopher Sly at han også er adelig.

Hovedhandlingen skildrer frieriet til Petruchio, en gentleman fra Verona, og den egenrådige og konsekvent avvisende «spissmusen» Katherina. Katherina er i begynnelsen en motvillig deltager i forholdet, men Petruchio frister henne med forskjellige psykologiske virkemidler &ndash; «temmingen av trollet» &ndash; inntil hun blir en villig og lydig brud. 

Stykket er oversatt til riksmål av André Bjerke i 1975, og til nynorsk som *Når trollet skal temmast* av Edvard Hoem i 1997.
## Referanser

## Eksterne lenker
*
Mencius (bok)

***Mencius*** (), eller ***Mengzi***, er en samling av anekdoter og samtaler vedrørende den konfucianske tenker og filosof Mencius. Verket dateres til annen halvdel av det fjerde århundre før Kristus. Det ble tilregnet de konfucianske klassikere og dets status ble elevert på Songdynastiets tid. Zhu Xi, som regnes som stifter av neo-konfucianismen, medregnet *Mengzi* som en av *de fire bøker*, og den ble en av neo-konfucianismens kanoniske tekster.

Opp gjennom kinesisk historie har det vært flere teorier om forfatterskapet til boken. Historikeren Sima Qian (Han-dynastiet)  mente at Mencius selv var forfatteren, assistert av sine disipler Wan Zhang og Gongsun Chou.  Zhu Xi, Zhao Qi og Qing-mandarinen Jiao Xun mente at Mencius skrev boken uten noen hjelp fra andre.  Tang-forfatterne Han Yu og Su Shi, likesom 1100-tallsmandarinen Chao Gongwu, mente at Wan Zhang og Gongsun Chou forfattet boken etter Mencius' død, basert på egne nedtegnelser og minner. 

Som med alle kinesiske klassikere er *Mengzi* blitt flittig adnotert og kommentert opp gjennom tidene, med dem av Zhao Qi, Zhu Xi og Jiao Xun anses som de mest autoritative.

*Mengzi* hadde i lang tid ikke noen særlig opphøyert status blant de kinesiske klassikere. Men verkets status bare vokste med årene, og på Mingdynastiets tid og Qingdynastiets tid var den del av pensum ved embedsmannseksamen. 

## Oversettelser
*Ole Bjørn Rongen: *Læra om det gode mennesket* 
* 
* 
* 
*   Reprinted by Dover Books in 1990 (ISBN 978-0-486-26375-5).
* 

## Referanser


## Eksterne lenker
* 
* *[http://nothingistic.org/library/mencius The Works of Mencius]*: Legge's English translation
* *[http://ctext.org/mengzi Mengzi]* Chinese text with Legge's English translation
* ''Mencius'' (Selections), translated by A. Charles Muller
Super-Jupiter

En **super-Jupiter** er en planet som er mer massiv enn Jupiter. Flere slike har blitt oppdaget utenfor solsystemet, mye på grunn av at de er store og enklere å oppdage enn mindre planeter. Selv om det er vanskelig å dra en direkte linje mellom super-Jupiter og brune dverger, har man noen kjennetegn: alle himmellegemer med en masse >25 ganger Jupiters masse klassifiseres som en stjerne.

Eksempelvis harhimmellegemer på grensen mellom planet-brun dvergstjerne blitt kalt super-Jupiter, som Kappa Andromeda b rundt Kappa Andromeda.

I 2011 kjente man til 180 slike planeter, noen av dem hete, andre kalde. Selv om de veier mer enn Jupiter, er mange av dem omtrent like store.

## Referanser
Michael Morpurgo

**Michael Andrew Morpurgo** (født 5. oktober 1943 i St. Albans) er en britisk barnebokforfatter, best kjent for *War Horse* (1982), som fikk sitt gjennombrudd da den ble dramatisert i 2007. Han var den tredje Children's Laureate 2003–2005.

## Liv
Etter et kort opphold på Sandhurst utdannet han seg til lærer. Han arbeidet i ti år i skolen før han sammen med kona, Clare, startet veldedighetsorganisasjonen *Farms for City Children*. Han er svigersønn av Penguin Books-grunnleggeren Allan Lane. Både Michael og Clare Morpurgo ble utnevnt til MBE i 1999. De har to sønner, Sebastian og Horatio, og en adoptert datter, Rosalind. I 1975 flyttet familien til Devon, der de opprettet veldedighetsorganisasjonen Farms for City Children, som har som formål å gi bybarn muligheten til å tilbringe en uke på en gård.

Ved nyttår 2018 ble han utnevnt til Knight Bachelor for sin innsats for litteraturen og for veldedighet. Han ble dermed gjort til ridder og fikk rett til å føre tiltaleformen *[[sir]]* foran sitt navn.

## Bøker
Han har skrevet over hundre bøker, med flere ulike tema. Noen av bøkene tar utgangspunkt i hans egne ubehagelig opplevelser på internatskole, andre bygget på erfaringer fra ungdomsgårdsarbeidet, mens atter andre er nytolkninger av klassiske historier som Jeanne d’Arc, kong Arthur og Robin Hood.

*The Wreck of the Zanzibar* (1995) vant Whitbread Children's Book Award; *The Butterfly Lion* (1996) vant Nestlé Smarties Book Prize og *Kensuke's Kingdom* (2000) vant Children's Book Award. Han har fire ganger blitt kortlistet til Carnegie Medal in Literature uten å vinne den, og har vunnet Deutscher Jugendliteraturpreis for *Waiting for Anya* (1990). Flere av bøkene er filmet, blant annet *[[War Horse]]*.
 
På norsk finnes *Ut av tåken* (1977, *Long way from home*), *Reisen til Amerika* (1991, *Twist of gold*), *Det sovande sverdet* (2005, *The sleeping sword*), lettlesboka *Raude auge i natta* (2006), *Kensukes rike* (2008, *Kensuke's Kingdom*) og *War horse, krigshesten* (2012).

## Referanser


## Eksterne lenker
* 
*
Bentegården

**Bentegården** er Tønsbergs eldste hus. Det befinner seg i Nordbyen, med husnummer 16. Det stammer sannsynligvis fra begynnelsen av 1700-tallet, men hovedbygninga kan ha blitt oppført så tidlig som i 1650.

Huset er oppkalt etter fraktemannen Bent Knutsen, som bodde i der fra 1881 til 1911. Det er også kjent under navnet *Stangebygården*. Det blei kjøpt av Tønsberg kommune i 1947. Huset har status som vedtaksfreda kulturminne.

Bygninga er lafta av ganske kraftig tømmer, og gavlene vender mot sjøen. Planløsninga er usymmetrisk med hovedinngang på den ene sida. Gården hadde både uthus og sjøbod.

## Referanser


## Eksterne lenker
* 
* 
* Gamle Tønsberg: Nordbyen 16
* Bentegården hos Historiske Vestfold
Lars Geelmuyden Onsager

:*Artikkelen er om diplomaten Lars G. Onsager (1905–), for fysikeren, se [[Lars Onsager]] (1903–1976)

*'Lars Geelmuyden Onsager''' (1905–1976) var en norsk diplomat og ambassadør.

Han var sønn av høyesterettsadvokat Nils Orvar Onsager (1878–1953) og Theodora Geelmuyden (1877–1944).  Han var tremenning til fysikeren Lars Onsager (1903–1976). Etter examen artium 1924 og cand.jur. 1929 jobbet han som sakfører og fullmektig ved et sorenskriveri. Han mottok Deltagermedaljen og St. Olavs Orden i 1966.  Han ga seg i 1972.

## Posteringer
* 1944–1945 for rettskontoret ved legasjonen i Stockholm
* 1945–1946 politifullmektig ved Rikspolitiet i Oslo.
* 1946–1948 attaché ved legasjonen|ambassade i Stockholm
* 1948–1950 sekretær ved legasjonen i Praha i Tsjekkoslovakia
* 1950–1956 sekretær ved UD i Oslo
* 1956–1958 fungerende generalkonsul i Shanghai i Kina
* 1958 chargé d'affaires i Manila på Filippinene og Bogotá i Colombia
* 1959 fungerende sjef for Militærmisjonen i Berlin i Vest-Tyskland
* 1960 konstituert konsul ved generalkonsulatet i Bombay i India
* 1961–1962 direktør for Indiafondets prosjekt i Kerala i India. Etterfulgte Ernest Krogh-Hansen
* 1962 generalkonsul i Hongkong i Kina
* 1963–1967 chargé d'affaires ved Norges ambassade i Havanna på Cuba, ambassadør fra 1964
* 1967–1970 ambassadør ved Norges ambassade i Lagos i Nigeria. Sideakkreditert til Accra i Ghana og Yaoundé i Kamerun.
* 1970–1972 ambassadør ved Norges ambassade i Manila på Filippinene

## Referanser
VisitDenmark

**VisitDenmark** er Danmarks nasjonale turismeorganisasjon.

VisitDenmark arbeider med markedsføring i markeder utenfor Danmark, for å tiltrekke utenlandske ferie- og møteturister til landet.

I Norge er VisitDenmark kjent som eier til en av Norges mest kjente merkevarer opp gjennom tidene: kampanjen «Det er dejlig å være norsk -i Danmark». Kampanjen har eksistert siden 1989.

## Eksterne lenker
* 
* VisitDenmarks norske hjemmesider
Kossegården

**Kossegården** er ei bygning med adresse Storgaten 55 i Tønsberg. Den befinner seg ved sida av Tønsberg domkirke, på hjørnet av Kongegaten, og like øst for Nordbyen. Da den blei oppført i 1807, i klassisistisk stil, var den en av byens flotteste gårder. Den er oppkalt etter en av eierne, familien von Koss. Tønsberg kommune kjøpte gården i 1967, og den har i dag status som vedtaksfreda kulturminne. Det sies også at det spøker i bygninga.

## Referanser


## Eksterne lenker
* 
* Gamle Tønsberg: Storgaten 55
* «Kossegården og familiene Tschudi og von Koss», *Tønsbergs Blad*, 13. januar 2010.
Journal des débats

***Journal des débats*** (*Debattjournalen*) var en fransk avis publisert fra 1789 til 1944. Den endret navn flere ganger.

Den ble til kort etter første møte i Stenderforsamlingen i 1789, og var etter den franske revolusjons utbrudd organet for tro gjengivelse av nasjonalforsamlingens debatter. Avisens fullstendige opprinnelige navn var da *Journal des Débats et des Décrets*.

Avisen utkom ukentlig, og den ble i nesten førti år ledet av Bertin l'Aîné og i lang tid eid av Bertin-familien. Under det første franske keiserdømme stod det i opposisjon til Napoleon, og ble pålagt et nytt navn, *Journal de l'Empire*. 

Under den første Bourbonrestaurasjon (1813–14) tok avisen navnet *Journal des Débats Politiques et Littéraires*, og under den andre restaurasjonen inntok den konservative standpunkter. På kong Karl Xs tid støttet den imidlertid den liberale opposisjon representert ved doctrinairesfraksjonen (Guizot, Royer-Collard, og andre) (1827–1829).

*Journal des Débats* var den mest leste avis under restaurasjonen og julimonarkiet, men ble denere forbigått av  Émile de Girardins *[[La Presse (Frankrike)|La Presse]]* og senere av *[[Le Petit Journal]]*. *Journal des Débats* bygget seg uansett opp til en sentral stilling innen fransk kultur, og særlig for fransk litteratur i første halvdel av 1800-tallet.

Under den tyske okkupasjon fortsatte avisen å komme ut, noe som førte til at den måtte legge ned etter Paris' frigjøring i 1944.

## Noen kjente bidragsytere

*Hector Berlioz
*Maurice Blanchot
*Castil-Blaze
*François-René de Chateaubriand
*Alexandre Dumas, père
*Charles-Marie de Féletz
*Léon Foucault
*Julien Louis Geoffroy
*Bernard Adolphe Granier de Cassagnac
*Victor Hugo
*Jules Janin
*Conrad Malte-Brun
*Alfred Nettement
*Charles Nodier
*Ferdinando Petruccelli della Gattina
*Ernest Reyer
*Eugène Sue

## Litteratur

*Alfred Nettement, *Histoire politique, anecdotique et littéraire du « Journal des débats »*, Dentu, Paris, 1842. 
**Le Livre du centenaire du « Journal des débats »*, Plon, Paris, 1889. 
*André-Jean Tudesq, « Le *Journal des débats* au temps de Guizot », *Politique*, avril-juin 1959. 
*Ruth Jakoby, *Das [[Feuilleton]] des « Journal des débats » von 1814 bis 1830: ein Beitrag zur Literaturdiskussion der Restauration*, G. Narr, Tübingen, 1988. ISBN 3-87808-786-1. 

## Referanser


## Eksterne lenker
* *Le Journal des débats* - digitalarkiv from 1800 to 1805, from 1805 to 1814 og from 1814 to 1944 i Gallica, BnFs digitalbibliotek
Christian Lindner

**Christian Wolfgang Lindner** (født 1979) er en tysk statsviter og politiker (FDP). Han ble 8. desember 2021 utnevnt som Tysklands finansminister i Olaf Scholz' regjering.   

Lindner er tidligere næringsdrivende og næringsrådgiver. Lindner ble valgt som medlem av Forbundsdagen ved valget i 2017. Han var medlem av Nordrhein-Westfalens landdag fra 2000 til 2009 og igjen fra mai 2012.  

## Liv og virke
Lindner var medlem av Forbundsdagen fra 2009 til 2012 og generalsekretær i FDP fra desember 2009 til desember 2011. Han ble ved en ekstraordinær generalforsamling i FDP 7. desember 2013, valg til ny leder i FDP. Lindner ble valgt som medlem av Forbundsdagen ved valget i 2017.

Christian Lindner har magister artium med fagene politikk, offentlig rett og filosofi.

## Referanser


## Eksterne lenker
* 
* Biografiske opplysninger på internettsiden til Nordrhein-Westfalens landdag
Arneberg (slekt)

**Arneberg**, som til dels har brukt navnet **Colbjørnsen**, er en norsk slekt som stammer fra storgården Arneberg i Hof (nå Åsnes) i Solør. Gårdens første kjente eier var Alf Arneberg (ca. 1515–ca. 1585). Hans sønnedatter Maren Arnesdatter Arneberg (ca. 1573–ca. 1630) var gift med Arne Helgesen Gile, og de var foreldre til Birgitte Arnesdatter. Hun ble gift 1623 med Torsten Kolbjørnsen Arneberg (ca. 1580–1671 eller 1672), som var sønn til Kolbjørn Berger, som er nevnt 1593. Torsten Kolbjørnsen Arneberg var lensmann i Hof og storbonde på Arneberg. 

Torsten Kolbjørnsen Arneberg og Birgitte Arnesdatter var bl.a. foreldre til sogneprest i Sørum Colbjørn Torstensen Arneberg (ca. 1631–1720). Sistnevnte var far til prestefruen og «nasjonalheltinnen» Anna Colbjørnsdatter (ca. 1665–1736), trelasthandler og oberst Hans Colbjørnsen og trelasthandler og oberstløytnant Peder Colbjørnsen, og var stamfar til slektsgrenen *Colbjørnsen*. Blant deres etterkommere er trelasthandler Hans Colbjørnsen (ca. 1675–1754), trelasthandler Peder Colbjørnsen (1683–1738), høyesterettsjustitiarius Jacob Edvard Colbjørnsen (1744–1802) og generalprokurør og høyesterettsjustitiarius i Danmark-Norge Christian Colbjørnsen (1749–1814). Colbjørn Arneberg var også oldefar til Carsten Tank.

Torsten Kolbjørnsen Arneberg og Birgitte Arnesdatter var også foreldre til Paul Torstensen Arneberg, Arne Torstensen Arneberg og Oluf Torstensen Arneberg. Oluf Arneberg var gift med Christence Nielsdatter Stabel, en datter av sorenskriver i Lier, Røyken og Hurum Niels Bastiansen Stabel (ca. 1599–ca. 1670), og var bl.a. far til Maren Arneberg, som var gift med jernverkseier Johan Halvorsen Groll (død 1691).

## Slektsvåpen
Colbjørn Torstensen Arneberg og etterkommerne tok som slektsvåpen en opprett svart bjørn.

## Litteratur
*Peter Ravn Sollied, *Nogen oplysninger om Solør-slektene Arneberg, Arntzen og Colbjørnsen og om lagmann Paul Helgessøns slekt fra Gile i Vang*
*«Arneberg», i *Store norske leksikon*, Kunnskapsforlaget
*Hans Cappelen: *Norske slektsvåpen*, Oslo, 1969 (2. opplag 1976), side 80–81
Dosett

**Dosett** er en oppbevaringsbeholder, produsert i plast, for å forenkle dosering av legemidler i form av tabletter eller kapsler.
Dosett er ikke konstruert for stikkpiller eller flytende legemiddel. Dosett er et registrert varemerke som tilhører Swereco Group, Stockholm.

## Konstruksjon

Den er konstruert slik at legemidlene sorteres etter mengde og inntakstid. Dosett finns i tre ulike størrelser, den som anvendes kommer an på hvor
mange medisiner pasienten bruker.

Dosetten har rom for en medisinliste i en liten lomme på baksiden der man kan skrive ned alle legemiddel med aktuell styrke og dosering.

## Se også

*Dosimeter

## Eksterne lenker

* Om produsenten Swereco Group, Stockholm.
Søren Kolstrup

**Søren Kolstrup** (født 30. april 1947 i Varde) er en dansk forfatter og politiker, tidligere folketingsmedlem for Enhedslisten.

Kolstrup gikk ut fra Kolding Gymnasium i 1966. Han ble cand.mag. i historie og samfunnsfag fra Aarhus Universitet i 1973 og tok en ph.D.-grad i historie og samfunnsforhold i 1997.

Fra 1974 var han lektor ved Maribo Gymnasium, hvor han var tillitsmann fra 1977 til 1984. Han har siden 1994 vært gjesteforeleser ved Roskilde Universitet. Senere har han også vært tilknyttet Syddansk Universitet som ekstern lektor.

Hans politiske løpebane begynte hos Venstresocialisterne, som Kolstrup var folketingskandidat for i Maribokredsen 1974–1986. Han satt også i VS' hovedstyre fra 1982 til 1986. Da Enhedslisten ble dannet ble han aktiv i EL, og var fra 1990–1994 folketingskandidat i Maribokredsen og fra 1994 medlem av partiets økonomisk-politiske utvalg. I 1997 stilte han opp i Odense Østkredsen og Otterupkredsen. Han satt som folketingsmedlem for Enhedslisten i Fyns Amtskreds fra 11. mars 1998 til 20. november 2001.

I 2009 stilte han som Folkebevægelsen mod EUs kandidat til Europaparlamentet. 

I 1998 fikk Kolstrup den danske Arbejderhistorieprisen.

## Bibliografi
* *8-timersdagen* (1972)
* *Nakskov '31 – et bidrag til arbejdsløshedsbevægelsernes historie* (1977)
* *Vulcan – en fabrik i provinsen* (1981)
* *Mellemkrigstidens Danmark. Produktion og levevilkår* (1987)
* *Velfærdsstatens rødder, fra kommunesocialisme til folkepension* (1997)
* *Polen i 1000 år* (2007)
* *Arbejdernes historie i Danmark 1800 -2000* (2007)

## Eksterne lenker
* Om Søren Kolstrup på DRs nettsider
* Om Søren Kolstrup på leksikon.org
Nimrododden

**Nimrododden** er en odde på sørsiden av Isfjorden på Spitsbergen, Svalbard. Nimrododden utgjør den østligste begrensningen av bukta Russekeila, og ligger 5 km nordøst for Kapp Linné, helt nordvest på Nordenskiöld Land og er en del av Festningen geotopvernområde.

Nimrododden har sitt navn etter Hvalfangstselskapet Nimrod. Den norske gruveingeniøren Arthur Savel Lewin bygde i 1914 ei hytte på Nimrododden i forbindelse med sitt utmål, samt på neste odde i vest (Kapp Mineral), og lengre sør rundt Kapp Linné. På Lewinodden på andre siden av Russekeila reiste Hvalfangstselskapet Nimrod ei beskjeden hytte i mellomkrigstida, men den forfalt raskt. Ingen av disse kulturminnene er lenger synlige.

## Referanser


## Eksterne lenker
*
Festningsodden

**Festningsodden** er et nes på sørsiden av Isfjorden, og utgjør den vestre begrensning av innløpet til Grønfjorden. Odeen ligger innenfor holmen Festningen. Festningsodden har svært interessante geologiske formasjoner og inngår i Festningen geotopvernområde. Odden ligger i Nordenskiöld Land på vestre Spitsbergen, Svalbard.

Ved festningsodden er det både interessante fossil-rekker, og dessuten et beskjedent lag med kull (som fortsetter på nordsiden av Isfjorden). 

Det er rester av tidlige anlegg for hvalfangst ytterst på Festningsodden, og dessuten en nyere pomor-russisk fangsthytte (tuft) fra 1800-tallet. Foruten geologien er de kulturelle verdiene store, og vernet. 

Kull-laget ble utnyttet gjennom utmål av den norske gruveingeniøren Arthur Savel Lewin. Han tok utmål i Russekeila lengre vest i 1904, og bygde ei hytte for gruvedrift etter kull på østsida av Festningsodden (dvs i Grønfjorden) i 1919 eller 1920.

De var både smie og lagerbygning i tillegg til en arbeiderstue her. Anlegget ble overtatt av Staten i 1933. 

## Referanser


## Eksterne lenker
* 
* Hvalfangststasjon, kulturminnets beskrivelse i Riksantikvarens kulturminnedatabase.
* Russisk fangsthytte, beskrivelse 
* Lewins gruveanlegg, beskrivelse i  Riksantikvarens kulturminnedatabase.
Kapp Starostin

**Kapp Starostin** er en odde på sørsiden av Isfjorden på Spitsbergen, Svalbard. Den ligger 2 km øst for Nimrododden og Russekeila, og 2 km vest for Festningsodden. Kapp Starostin stikker ut fra en fjellrygg - Starostinaksla, som er en rett nordlig utstikker av fjellet Vardeborg (588 m). Kapp Starostin avgrenser mot Vardebukta i øst og Solovetskijbukta i vest. Området inngår i Festningen geoptopvernområde. Her er det blitt funnet brachiopoder, koraller, og andre fossiler fra jordens oldtid.

Av historiske minnesmerker og kulturminner her, kan nevnes to varder i vest, to varder i Vardebukta lengre øst, og litt innenfor kysten ved foten av Starostinaksla - et russekors fra pomor-tiden på 1800-tallet. Området har vært brukt for markering og gravlegging av russiske fangstmenn.

## Eksterne lenker
* 
* Russekors på Starostin-aksla, kulturminnets beskrivelse i Riksantikvarens kulturminnedatabase.
Starostinaksla

**Starostinaksla** er et en 2 km lang rett nord-sør-gående fjellrygg ut fra fjellmassivet Vardeborg umiddelbart vest for Grønfjorden i Nordenskiöld Land på Spitsbergen, Svalbard. I nord går ryggen ned til Kapp Starostin ved Isfjorden, i sør er aksla en del av massivet Vardeborg (589 m). I vest ligger Vardeborgsletta og Linnevannet.

Fjellet ligger geologisk sett langs forkastningen mellom Det sørvestlige terreng med grunnfjell i vest, og Spitsbergens sentrale tertiære basseng med sedimenter i øst.

Fjellformasjonen har topper på 502 meter og 185 meter. Den er oppkalt etter den russiske fangstmannen Emil Starostin (d. 1826) som tilbragte 30 vintersesonger på Spitsbergen.

## Referanser
Fjøsanger Miljølokk

**Fjøsanger Miljølokk** er en del av Europavei 39 ved avkjøringen til fylkesvei 556 ved Fjøsanger i Bergen. Tunnelen har fire kjørefelt, og er et miljølokk med rundkjøring over. 

## Referanser


## Se også
*Veitunneler i Norge
*Undersjøiske veitunneler i Norge
Flagabergtunnelen

**Flagabergtunnelen** er en tunnel på fylkesvei 569 i Vaksdal kommune i Vestland. Den er 138 meter lang.

## Se også
*Veitunneler i Norge
*Liste over veitunneler i Norge
*Undersjøiske veitunneler i Norge

## Referanser
Kapp Mineral

**Kapp Mineral** er en odde på sørsiden av Isfjorden på Spitsbergen, Svalbard. Den ligger vest for Lewinodden (Russekeila), og 2,5 km nordøst for Kapp Linné og Isfjord Radio. Kapp Mineral stikker ut fra en relativt rett kyst og avgrenser ikke noen havbukt.

Kapp Mineral ble bebygd av den norske gruveingeniøren Arthur Savel Lewin, han bygde i 1922 et hus her i forbindelse med sitt utmål. Huset ble bygget for å drifte en forekomst av sinkblende og blyglans. Det ble bygget en hovedbygning, ei smie, og dessuten et sjakthus. 

Anlegget ble overtatt av Staten i 1933.

## Referanser


## Eksterne lenker
* 
* Kapp Mineral gruveanlegg, kulturminnets beskrivelse i Riksantikvarens kulturminnedatabase.
Camp Anthon

**Camp Anthon** er ei norsk fangsthytte nær utløpet av Griegbekken på den lave Isfjordflya, nøyaktig 7&nbsp;km rett sør for Kapp Linné helt vest i Nordenskiöld Land på Spitsbergen, Svalbard. Den ligger rett ut vest for Griegdalen  som er en del av Linnéfjella.

Camp Anthon av reist av Bror Arondsen for den norske gruveingeniøren Arthur Savel Lewin, antakelig omkring første verdenskrig. Huset ble bygget som jakthytte og satt i stand av Peder Pedersen og Ole Mortensen. Det forfalt siden, og ble i 1933 overtatt av den norske stat.

## Referanser


## Eksterne lenker
* 
* Camp Anthon, kulturminnets beskrivelse i Riksantikvarens kulturminnedatabase.
Florvågtunnelen

**Florvågtunnelen** er en tunnel på fylkesvei 563 i Askøy kommune i Vestland. Den er 120 meter lang.

## Trafikkutvikling
Årsdøgntrafikken i tunnelen siden 2007.

## Se også

*Veitunneler i Norge
*Undersjøiske veitunneler i Norge

## Referanser


## Eksterne lenker
* Vegvesenets [vegkart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'1_1))/@-36058,6737210,12/vegobjekt:82288076:008ec2:67)
John Agard

**John Agard** (født 21. juni 1949 i Georgetown i British Guiana) er en britisk-guyansk lyriker, dramatiker og barnebokforfatter, bosatt i England siden 1977 sammen med kollega og ektefelle Grace Nichols. Han mottok Queen's Gold Medal for Poetry i 2012.

## Liv
Han har afro-guyansk bakgrunn og britisk utdannelse; dette gjør at han kan veksle mellom formell engelsk og karibisk kreol-engelsk. I Guyana arbeidet han i , i England har han blant annet arbeidet for Commonwealth Institute og som «poet-in-residence» hos BBC. Han har turnert mye med opplesninger av egen lyrikk.

## Bøker
Hans første bok var *Shoot Me With Flowers* (1974); den første han ga ut i England var barneboka *Letters for Lettie, and Other Stories* (1979). Hans dikt har blitt beskrevet som «a wonderful affirmation of life, in a language that is vital and joyous.» Sammen med Nichols har han utgitt en samling med karibiske vuggeviser kalt *No Hickory, No Dickory, No Dock* (1991).

Ved siden av eget forfatterskap har han redigert antologier som *The Penguin Book of Caribbean Verse* (1986) og *Tiger Dead! Tiger Dead! Stories from the Caribbean* (2008), den siste sammen med ektefellen. Han vant  i 1997 og Nestlé Smarties Book Prize i 1995 for *We Animals Would Like a Word With You*. 

Bøkene hans finnes ikke på norsk.

## Referanser
NM i troppsgymnastikk 2012 (nasjonale klasser)

**NM i troppsgymnastikk 2012 i nasjonale klasser** for senior og junior ble arrangert 10. - 11. november 2012, i Sandnes turnhall - Vågen idrettshall i Sandnes. Arrangør var Sandnes Turnforening.

I konkurranseformen *nasjonale klasser* konkurrerer lagene i frittstående, tumbling og trampett som separate konkurranser, i motsetning til TeamGym, der det konkurreres sammenlagt.

## Resultater, senior
### Kvinner
#### Frittstående

#### Tumbling

#### Trampett

### Menn
#### Frittstående

#### Tumbling

#### Trampett

### Mix
#### Frittstående

#### Tumbling

#### Trampett

## Resultater, junior
### Kvinner
#### Frittstående

#### Tumbling

#### Trampett

### Menn
#### Frittstående

#### Tumbling

#### Trampett

### Mix
#### Frittstående

#### Tumbling

#### Trampett

## Eksterne lenker
* NGTF - Resultater NM troppsgymnastikk nasjonale klasser junior og senior 10.-11.11.2012, Sandnes (docx)
Plopp

**Plopp** er både
* Plopp (barnebokfigur) av Inga Borg, introdusert 1955
* Plopp (sjokolade), lansert 1949 i Sverige
* Plopp (sang), av Øystein Sunde
Olaf Alfred Tostrup

**Olaf Alfred Tostrup** (født 3. januar 1883, død 4. desember 1953 i Oslo) var en norsk diplomat.

Han var fra Øyer, sønn av overrettssakfører Axel Tostrup (1838–1915) og Anna Marie Alm (1852–1893) fra Gran. Farfaren var han amtmann Hans Tostrup (1799–1856). Gift Aagot Lippestad (1893). Etter examen artium 1902 og cand. jur. i 1909 og 1913  ble han selv overrettssakfører 1911, senere sakfører og dommerfullmektig. Fra 1915 jobbet han for Utenriksdepartementet (UD) og ble med utenriksminister Halvdan Koht til London i april 1940. Han mottok St. Olavs Orden i 1946
## Posteringer
* 1915 2. sekretær i UD  og utenlands
* 1918–1920 konstituert visekonsul i New York City, generalkonsul i 1919 
* 1921 visekonsul ved legasjonen i Havanna, senere chargé d’affaires  og handelsattache. Senere blant annet handelsråd ved legasjonen i Washington rundt 1921
* 1924 chargé d'affaires ad interim ved legasjonen i Helsingfors
* 1926 byråsjef i UD
* ved generalkonsulatet i Hamburg
* 1932 ved generalkonsulatet i New York City I 1932 visekonsul i Ottawa og i 1935 konsul i Montreal, Canada.
* 1938 midlertidig konstituert legasjonssekretær og visekonsul ved legasjonen i Washington I januar 1938 tilstått avskjed fra arbeidet i New York.
* 1939 ekspedisjonssjef for politisk og folkerettslig avdeling i UD.
* chargé d'affaires ad interim ved legasjonen i Praha?
* 1940–1945 statsrådssekretær for regjeringen på flukt i Norge, i eksil i London og etter hjemreise til Oslo, under flukten og i London samtidig ekspedisjonssjef i UD
* 1945–1949 sendemann og generalkonsul ved legasjonen i Havanna på Cuba, sideakkreditert til den Ciudad Trujillo på Den dominikanske republikk og Port-au-Prince på Haiti.
* 1949 konsul i San Francisco.
## Referanser
Quebrada Los Negritos

**Quebrada Los Negritos** er ei elv i kantonen Montes de Oca i provinsen San José i Costa Rica. Den starter i Sabanilla på stedet kjent som La Bamba, hvorfra den går i rør fram til baksida av Más X Menos i Sabanilla. Deretter renner den videre vestover inn i San Pedro og gjennom Ciudad Universitaria Rodrigo Facio, hovedcampusen til Universidad de Costa Rica, hvor den utgjør grensa til distriktet Mercedes. Den renner ut i elva Torres, så vidt over grensa til kantonen San José.

## Eksterne lenker
* «Presentan plan de manejo de la quebrada Los Negritos», *Universidad de Costa Rica*, 7. november 2005.
* Kart over Montes de Oca med Quebrada Los Negritos tegna inn
* «Aguas turbias en quebrada Los Negritos» på YouTube
Banco Popular (Costa Rica)

**Banco Popular** er en costaricansk statseid bank. Den ble etablert i 1901 i San José. I 1970 åpna den sin første filial utafor hovedstaden, i Limón. Den har i dag filialer over hele landet. Bankens målgruppe har siden oppstarten vært arbeiderklassen.

## Eksterne lenker
*
Introspeksjon

**Introspeksjon** er en metode for å observere egne tanker og følelser. Introspeksjon ses ofte som det motsatte av ekstern observasjon. Mens introspeksjon er *direkte* (man kan oppleve en emosjon, eksempelvis at man er sint, på en umiddelbar og direkte måte), er observasjon av andre indirekte. Introspeksjon var en sentral metode i bevissthetspsykologien, men ble avvist som pålitelig metode av behavioristene på tidlig 1900-tallet.

I psykologi er introspeksjon avhengig av observasjon av ens mentale tilstand. I åndelig kontekst er det undersøkelsen av ens sjel. Introspeksjon er knyttet til menneskelig selvrefleksjon og selvoppdagelse. Introspeksjon gir en privilegert tilgang til egne mentale tilstander, slik at individuell opplevelse av sinnet er unik. Introspeksjon kan bestemme hvilke mentale tilstander, inkludert: sensoriske, kroppslige, kognitive, emosjonelle, med mer.

## Filosofi
Introspesjon har vært en del av filosofien i tusenvis av år. Platon spurte: *"... hvorfor skal vi ikke rolig og tålmodig gjennomgå våre egne tanker, og grundig undersøke og se på hva disse tilsynekomstene i oss er?"*

## Referanser
Raunekleivtunnelen

**Raunekleivtunnelen** er en tunnel på fylkesvei 49 i Samnanger kommune i Vestland. Tunnelen åpnet i 1969 og er 250 meter lang.

## Se også
*Veitunneler i Norge
*Undersjøiske veitunneler i Norge

## Kilder
* Vegvesenets [vegkart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@-11483,6731766,14/vegobjekt:82311022:58b02c:67)

## Eksterne lenker
* Raunekleivtunnelen i openstreetmap
* Raunekleivtunnelen på Google Street View
* Syklist omkom da han ble påkjørt Rapport om tunnelulykke på Fv 7 Raunekleivtunnelen ved Samnanger i Hordaland 11. juli 2017  Statens havarikommisjon for transport
Jøssinghavntunnelene

**Jøssinghavntunnelene** er to veitunneler på fylkesvei 44 i Sokndal kommune i Rogaland. Tunnelene er henholdsvis 64 og 245 meter lange. De ble åpnet i 1922.

## Sykkelrasteplass
Parallelt med den lengste tunnelen, går en eldre tunnel som ble stengt i 2009. Denne ble gjenåpnet i 2016 som sykkeltunnel, med mulighet for overnatting.

## Referanser
Kamehameha III

**Kamehameha III** (født **Kauikeaouli**; 1813–1854) var konge av Kongeriket Hawaii mellom 1824 og 1854. Han var den av Hawaiis monarker som regjerte lengst tid. Han giftet seg i 1837 med Kalama.

## Bakgrunn og virke
Kauikeaouli var Kamehameha I og dronning Keopuolanis andre sønn, og var elleve år yngre enn broren Kamehameha II. Det sies at Kauikeaoulis barndom ble preget av skillelinjen mellom de kristne retningslinjene som landets statsminister Kaahumanu forsøkte å innføre og Hawaiis gamle tradisjoner. Kauikeaouli tok avstand fra kristendommen ved å begynne å drikke alkohol.

Kauikeaouli var bare elleve år gammel da han besteg tronen i juni 1825, elleve måneder etter Kamehameha IIs død. I de neste sju årene ble han veiledet av Kaahumanu og høvdingen Kalanimoku. Mellom 1824 og 1832 lå landets virkelige politiske makt hos Kaahumanu. Da hun døde i 1832 ble hun erstattet av Kauikeaoulis halvsøster Elisabea Kinau, som i 1839 døde 25 år gammel og ble erstattet av Kaahumanu III.

Da Kauikeaouli inntok tronen var antallet urinnbyggerne på Hawaii omkring , noe som var mindre enn halvparten av hva det var da James Cook oppdaget Hawaii i 1778. I Kauikeaoulis regjeringstid ble den igjen halvert, delvis på grunn av kopper.

I 1839 ble den romersk-katolske kirke legalisert etter fransk krigstrussel. Kongen drev i 1840 igjennom en konstitusjonen, og to år seinere flyttet han hovedstaden fra Lahaina til Honolulu.

I 1843 presset en britisk kommandør ved navn George Paulet Kamehameha II til å overlate kongeriket Hawaii til den britiske kronen, men da Kamehameha III kontaktet myndighetene i Storbritannia om hva som pågikk fikk Hawaii igjen sin selvstendighet. Det var på denne tiden kongen ytret en frase som seinere skulle komme til å bli Hawaiis motto: "Ua mau ke ea o ka aina i ka pono", som omtrentlig betyr «Landets liv er for evig i rettferdighet». Dagen da Hawaii igjen fikk sin selvstendighet ble en nasjonal helligdag i kongeriket.

En av de viktigste handlingene til kongen var en omfordeling av land mellom regjering, konge, adel og bønder som ble gjennomført i 1848. Da de fleste bøndene ikke kjente til programmet tapte de mest på omfordelingen. Etter dette programmet fikk også utlendinger for første gang rett til eie land på Hawaii. Kamehameha IIIs siste større tiltak var konstitusjonen fra 1852 som ordentlig liberaliserte landets politikk.

Kamehameha III døde 15. desember 1854 41 år gammel, og ble etterfulgt av sin nevø Alexander Liholiho under navnet Kamehameha IV.

## Referanser


## Eksterne lenker
* 
* 
* 
* Videre lesing
Ane Mette Hol

**Mette Hol** (født 27. februar 1979 i Bodø) er en norsk billedkunstner som bruker tegning konseptuelt. Hun er født i Bodø, men vokste opp hovedsakelig i Trondheim. Ane Mette Hol bor og jobber i Oslo.

Hun har sin utdannelse fra Kunsthøgskolen i Oslo (2001–2004) og fra Konstfack i Stockholm (2004–2006).

Hun er innkjøpt av Nasjonalmuseet, Trondheim kunstmuseum og Sørlandets kunstmuseum. I januar 2014 åpnet en separatutstilling med henne på Trondheim kunstmuseum.

## Utmerkelser
* Statoilprisen 2011
* Christian Lorck Schives og hustrus legat, 2010

## Biografi
### Utvalgte separatutstillinger
2014 , Oslo
2014 Trondheim kunstmuseum, Trondheim
2013 Kadel Willborn, Düsseldorf, Tyskland
2013 For a Length of Time, Motive Gallery, Brussels, Belgia
2012 Kunstnerforbundet, Oslo
2012 Upstairs, Kadel Willborn, Karlsruhe, Tyskland 
2012 Statements, Art Basel, Basel, Sveits (med Lautom Contemporary)
2010 Künstlerhaus Bethanien, Berlin, Tyskland
2010 KMR, Kunstnersenteret Møre og Romsdal
2010 Lautom Contemporary, Oslo
2009 Schürmann Berlin, Tyskland
2008 Reversed Site-Specific, Galleria Enrico Fornello, Prato, Italia
2007 Lautom Contemporary, Oslo, Norway (med Kristin Nordhøy)

### Utvalgte gruppeutstillinger
2013 Shadows of a Doubt, Tallinn Art Hall, EE 
2013 Dare 2 love yourself, Momentum (Moss) – nordisk biennale for samtidskunst, Moss, NO
2012 Higher Ground, Nordnorsk Kunstmuseum, Tromsø, NO
2012 Ab in die Ecke!, Städtische Galerie Delmenhorst, Delmenhorst, DE
2012 Prism, Museet for Samtidskunst, Nasjonalmuseet, Oslo, NO
2011 Statoil Art Award, Nominasjonsutstilling, Kunstnernes Hus, Oslo, NO
2011 Levento immobile. Sfogliare il tempo, House Masaccio Arte Contemporanea, San Giovanni Valdarno, IT
2011 A Circular Play of Light and Sound, Lautom Contemporary, Oslo, NO
2011 Festspillene i Nord-Norge, , Harstad, NO
2011 Radical Autonomy 2, Aalst, BE 
2011 Sammlung Schürmann, , Hannover, DE
2011 Zeichnung ?, , DE
2011 Oh how time flies, Bergen Kunsthall NO. 5, Bergen, NO
2010 Zeichnungen, Sammlung Bergmeier & Sammlung Oehmen, Kunstsäle Berlin, DE
2010 Girl overkill #2, , DE 
2010 Cimento dellarmonia e dellinvenzione: or, The Drawing Machines, , Berlin, DE 
2010 Goddesses, Nasjonalmuseet, Oslo, NO
2009 Lautom Contemporary (med Susan Collins & Toril Johannessen), Oslo, NO
2009 Precarious Structures, Palinsesti, San Vito al Tagliamento, IT 
2009 La mostra levento immobile, Masaccio arte contemporanea, San Giovanni Valdarno, IT 
2009 Radical Autonomy, Le Grand Café centre dart contemporain, Saint-Nazaire, FR 
2009 The Garden of Forking Paths, , FR 
2008 Lights On, Astrup Fearnley Museet, Oslo, NO
2008 The Drawing Biennial, Kunstnernes Hus, Oslo, NO
2008 Hardcore, Sørlandets Kunstmuseum, Kristiansand, NO

I like boys 

## Referanser


## Eksterne lenker
*
Die Wannseekonferenz

***Die Wannseekonferenz*** (norsk: *Wannseekonferansen*) er en tysk-østerriksk tv-film fra 1984 som handler om Wannseekonferansen. Manuset er basert på referatet som ble funnet i konferanse-deltager Martin Luthers papirer.

De samme hendelsene ble senere dramatisert i filmen *[[Conspiracy (2001 film)|Conspiracy]]* fra 2001.

## Handling
Historien tar for seg Wannsee-konferansen i januar 1942, hvor høytstående nazistiske embetsmenn og offiserer kommer frem til den endelige løsning på jøde-spørsmålet - og hvordan dette best burde implementeres.

## Skuespillere
* Robert Atzorn som Otto Hofmann
* Friedrich G. Beckhaus som Heinrich Müller
* Gerd Böckmann som Adolf Eichmann
* Jochen Busse som Georg Leibbrandt
* Hans-Werner Bussinger som Martin Luther
* Harald Dietl som Alfred Meyer
* Peter Fitz som Wilhelm Stuckart
* Reinhard Glemnitz som Josef Bühler
* Dieter Groest som Erich Neumann
* Martin Lüttge som Rudolf Lange
* Anita Mally som en sekretær
* Dietrich Mattausch som Reinhard Heydrich
* Gerd Rigauer som Karl Schöngarth
* Franz Rudnick som Friedrich Wilhelm Kritzinger
* Günter Spörrle som Gerhard Klopfer
* Rainer Steffen som Roland Freisler

## Eksterne lenker
*
Skogeierlag

**Skogeierlag** er en sammenslutning av andelseiere i et mindre geografisk avgrenset område, og er knyttet sammen gjennom en samarbeidsavtale. Skogeierlaget er valgkrets for andelseierne i sitt område. Ut over dette vil skogeierlagene ivareta oppgaver som faglig forum for skogeiere og som talerør i næringspolitiske saker på kommunalt nivå.

## Historikk
De første skogeierlagene oppstod på slutten av 1800-tallet og hadde som formål å organisere tømmersalget.
Søndagsmorgen

***Søndagsmorgen*** er et norsk radioprogram om film og populærkultur som ble sendt på NRK Radio fra 2010 til 2014. Programmet handlet for en stor del om aktuelle filmer, men dels også om videospill, musikk, sosiale medier og annen populærkultur. De hadde flere temasendinger, for eksempel om emner som Star Trek, The Gathering, Filmfestivalen i Cannes, spillkonsoller osv. Programlederne arrangerte også diverse innringingskonkurranser og «ukas toppliste» var en fast spalte i programmet. Programmet ble ledet av Rune Håkonsen, mens Marte Hedenstad var fast programledervikar. *Søndagsmorgen* sprang ut av *[[Filmpolitiet]]* og gikk på P3, hver søndag fra klokken 9 til 12. Det ble sendt fra NRK Tyholt i Trondheim.

Første program gikk på lufta den 5. september 2010. Siste sending gikk 2. februar 2014.

## Medarbeidere
Redaksjonen bestod, i tillegg til Rune Håkonsen, av:
*Marte Hedenstad
*Ingebjørg Hagerup

Faste bidragsytere:
*Andreas Hadsel Opsvik
*Birger Vestmo

## Referanser
Haug skole og ressurssenter

**Haug skole og ressurssenter** er en offentlig spesialskole og et kompetansesenter i Bærum kommune. Skolen er en 1-10-skole, med 111 elever (2022). 

Grunnlaget for dagens drift ble lagt i 1971, da Haug ble åpnet som 
en interkommunal spesialskole for Asker og Bærum. Virksomheten ble utviklet til både skole og ressurssenter for elever med vansker på ulike områder. Haug skole har imidlertid en historie helt tilbake til 1865, og dagens lokaliteter favner både gamle, bevarte historiske bygg og nyere skolebygg. 

## Historie

Den opprinnelige Haug skole ble åpnet 11. desember 1865 og er Bærums nest eldste faste skole. Husene var bygget av tre.

Skolen var i begynnelsen tredelt med ni uker lovfestet og tre uker frivillig for hver klasse. Fra 1898 til utgangen av 1900 var den todelt. Fra begynnelsen av 1901 ble den firedelt og lærerinne ble ansatt. På grunn av plassmangel ble det leid lokale for småskolen på Hosle til en ny skolebygning ble oppført i 1905. 

Også den nye skolebygningen var av tre og hadde to klasseværelser. Den gamle skolestua ble brukt til lærerinnebolig. 

Fra 1922 til 1952 ble gamle Haug skole brukt som avlastningsskole for Haslum skole, i 1956 for Eiksmarka skole og i årene 1957-1958 for Evje skole. Den ble også brukt som som anneks for Haslum skole før denne ble bygget ut. I en periode fram til 1971 brukte forsøksgymnaset lokalene.

## Lærere ved skolen de første årene
* Christian Baadstad, 1866–1871. 
* Andrias Jahr, 1872–1905. 
* Sigrun Jahr, lærerens datter, hadde håndarbeid for jentene fra 1892 til utgangen av 1895. 
* Aslaug Jahr, lærerens datter, hadde håndarbeid for jentene fra 1896 til 1899.
* Even Mathias Tangen, fra 8. januar 1906.
* Laura Theodora Bærøe, 1901–1908.
* Karen Alette Haug, 1908–1910.
* Aslaug Heggtveit, fra 1911.

## Referanser


## Litteratur
* Haug skole hundre år : 1865- 11. desember -1965. Av Reidar Fuglaas. 1965. Digital utgave

## Eksterne lenker
* 
*  Bærum bibliotek temaside Haug skole 
*  Bærum kommune - Månedens kulturminne april 2007
Arendalsvassdragets skogeigarlag

**Arendalsvassdragets skogeigarlag** ble stiftet 19. desember 1916 i Treungen. 
Laget var en videreføring av *Arendalsvassdragets skogeierforening* som ble stiftet i Arendal i 1913. Dette hadde imidlertid kort virketid og opphørte i 1917.

Arendalsvassdragets skogeigarlags formål var at skogeierne i Arendalsvassdraget skulle samarbeide og verne om sine interesser. Laget var en sammenslutning av skogeierlagene i Fyresdal, Vrådal, Nissedal, Treungen og Åmli. Lagets første formann var Tjostolv Kiland.

Laget ble oppløst i 1930 og ble erstattet av det nye skogeiersammenslutningen Nidarå Tømmersalslag.

## Arkiv
Arkivet etter Arendalsvassdragets skogeigarlag befinner seg på Aust-Agder museum og arkiv i Arendal.

Arkivet inneholder en møtebok og noe korrespondanse. Møteboken omfatter både styremøter i Arendalsvassdragets skogeigarforening (1913–1917), Arendalsvassdragets skogeigarlag (1916–1930) og de to første årene til Nidarå Tømmersalslag (1930–1932)

## Eksterne lenker
*
Østre Nedenes skogeierforening

**Østre Nedenes Skogeierforening** ble stiftet i Risør 9. februar 1914. Foreningens formål var at skogeierne i Østre Nedenes skulle samarbeide slik at de kunne verne økonomiske og sosiale interesser. Foreningen sluttet seg til Norges skogeierforbund. Første formann var Jens Brekke. 

Blant skogeierlagene som ble med i foreningen var: Austre Moland skogeierlag; Dypvåg skogeierlag; Holt skogeierlag; Vegarshei skogeierlag; Gjerstad skogeierlag og Søndeled Skogeierlag.  

Østre Nedenes Skogeierforening ble av Landbruksdepartementet tvunget sammen med Nidarå Tømmersalslag under andre verdenskrig. En formell fusjon ble først gjennomført i 1946. 

## Arkivet
Arkivet etter Østre Nedenes Skogeierforening befinner seg ved Kuben i Arendal. Arkivet omfatter to møtebøker fra perioden 1914–1945.

## Eksterne lenker
*
Microsoft Expression Web

**Microsoft Expression Web**, med kodenavn «Quartz», er et HTML-redigeringsprogram fra Microsoft. Det består av en editor for å redigere HTML og generelt for å redigere tekstsider på servere på Internett. Det er tilgjengelig uten kostnader og er en programvarekomponent i det nå nedlagte programmet Expression Studio.

Expression Web kan designe og utvikle nettsider ved å benytte XML, CSS 2.1, ASP.NET or ASP.NET AJAX, XHTML, XSLT, PHP og JavaScript. Expression Web 4 krever .NET Framework 4.0 og Silverlight 4.0 for å bli installert og kjøres. Expression Web benytter sin egen standardiserte motor for oversettelse/gjengivelse av HTML-kode som er forskjellig fra Microsofts tilsvarende motor i Internet Explorer.

## Tilgjengelighet
Per desember 2012 annonserte Microsoft at Expression Studio ikke lenger vil være et selvstendig produkt.

Expression Blend er integrert i Visual Studio mens Expression Web og Expression Design nå vil bli frie produkter. Teknisk support og hjelp vil være tilgjengelig for de som har kjøpt Web eller Design, men ikke for de som laster ned programmet gratis. Det er ikke planlagt nye versjoner av Expression Web eller Design.

## Mottagelse
Microsoft Expression Web fikk positive mottagelse i datapressen. Magasinet *PC Pro* belønnet Expression Web 2 med fem ut av seks stjerner. «Det har hovedsakelig klart å få suksess ved å konsentrere seg om å gi standardisert støtte for internetts fremste kodespråk, (X)HTML og CSS,» konkluderte Tom Arah. *PC Magazine* vurderte også Expression Web 2 med tilsvarende 4 stjerner ut av fem og konstaterte at det var det mest kostnadseffektive valget sammenlignet med dets fremste konkurrent, som er Adobe Dreamweaver. «Selv om penger ikke er det viktigste kan Expression Web 2 være et bedre valg for deg,» skrev redaktør Edward Mendelson.

## Referanser


## Eksterne lenker
* 
* Expression Web team-blogg hos *MSDN Blogs*
Flosta skogeierlag

**Flosta [[skogeierlag]]** ble stiftet 10. april 1951 på Bråarvik i daværende Flosta kommune (nåværende Arendal kommune). Første formann var Konrad Tverdal. 
Laget var tilknyttet Nidarå Tømmersalslag.

I 1988 ble Flosta skogeierlag slått sammen med Austre Moland skogeierlag.

## Arkiv
Arkivet etter Flosta skogeierlag befinner seg på Aust-Agder museum og arkiv i Arendal. Arkivet omfatter en møtebok og en regnskapsbok fra perioden 1951–1988.

## Eksterne lenker
*
Johan Christopher Vibe

**Johan Christopher Vibe** (født 28. juni 1963) er en norsk diplomat.

På 1980-tallet var han leder for Europeisk Ungdom, og utga heftet *Europeisk håndbok* i 1989 sammen med Jan Dietz. Etter cand.jur. var han en av atten som i 1990 ble tatt inn på utenriksdepartementets aspirantkurs.
## Posteringer
* 1992–1995 ved Norges ambassade i San José på Costa Rica
* 1995–1998 ved Norges delegasjon til NATO i Brussel, Belgia
* 1998–2001 fungerende pressetalsmann for UD
* 2001–2005 ambassaderåd og chargé d'affaires ved den nyåpnede Norges ambassade i Havanna på Cuba.
:Mistet kontakt med cubanske myndigheter under «cocktailkrigen».
* 2005–2007 seniorrådgiver UD
* 2007–2009 avdelingsdirektør UD, sjef for freds- og forsoningsseksjonen
* 2009–2012 ministerråd ved Norges ambassade i Washington, USA
* 2012–2016 ambassadør ved Norges ambassade i Madrid, Spania
* 2016– ambassadør ved Norges ambassade i Bogotá, Colombia
## Referanser
Grav skole

**Grav skole** ligger på Grav i Bærum. Skolen ble innviet 1917. Det var 152 elever det første året, de fleste fra Stabekk. Påbygd i 1926 og 1930. Ny, stor utbygging startet i 1960 og fløy med gymsal stod ferdig i 1962. Oppussing 1980–83. Egen paviljong for skolefritidsordning sto ferdig i 1997, og hele skolen var ferdig renovert med nybygg for heimkunnskap og musikkrom i 2000. I dag har skolen omtrent 600 elever, og rektor er Christian Håve.

Guttekorpset fra 1923 endret i 1956 navn til Grav skolekorps. Grav skoles pikekor har vært aktive i årene 1957-1963 og 1972 til i dag, og heter nå Grav skolekor.

## Litteratur
* Grav skole 1917-1967. 1967. 42 s.  Digital utgave
* Grav skole 70 år : 1917-1987. 1987. 35 s .Digital utgave

## Eksterne lenker
* Bærum bibliotek temaside Grav skole
Kemal Kaynaş Stadyumu

**Kemal Kaynaş Stadyumu** er et fotballstadion i den tyrkiske byen Karaman og hjemmebane for fotballklubben Karamanspor.

## Eksterne lenker
* https://web.archive.org/web/20131212065924/http://karaman.gsb.gov.tr/Sayfalar/tesisDetay.aspx?DT=25
Kaoliang

**Kaoliang** eller **Gaoliang** (kinesisk: 高粱酒, pinyin: *Gāoliángjiǔ*) er en kinesisk *[[baijiu]]* (snaps) som produseres i Folkerepublikken Kina og på de taiwanesiskkontrollerte øyene Kinmen og Matsu, Den har høyt alkoholinnhold&nbsp;&ndash;  fra 38 til 63 prosent&nbsp;&ndash; og er  fremstilt av fermentert durra.

## Litteratur
* 楊天厚, 林麗寬 Yang Tianhou, Lin Likuan: 金門高粱酒鄉 *Jinmen Gaoliangjiu xiang*. 台北：稻田出版有限公司 Taipeh: Daotian chuban youxian gongsi (2001).

## Eksterne lenker
* Webside for ''Kinmen Kaoliang Liquor Inc.''
* Artikkel i *Encyclopedia of Taiwan*
Fjære skogeierlag

**Fjære skogeierlag** ble stiftet 11. september 1939 på Vik i nåværende Grimstad kommune. Laget gikk i begynnelsen under navnet *Fjære skoglag*. Første formann var Jens Ljøstad. Skogeierlaget var tilknyttet Nidarå Tømmersalslag.

I 1994 inngikk laget samarbeid med Landvik skogeierlag om felles årsmøte.

## Arkiv
Arkivet etter Fjære skogeierlag befinner seg på Aust-Agder museum og arkiv i Arendal. Arkivet omfatter tre møtebøker fra perioden 1939–1994. Videre finnes det en regnskapsbok for perioden 1956–1991. 

## Eksterne lenker
*
Høvik Verk skole

**Høvik Verk skole** ble opprettet i 1873. Foruten Høvik Verk skole fantes det tre verksskoler i Bærum tilknyttet Bærums Verk (opprettet 1773), Fossum Verk (opprettet 1804) og Snarøen Brug (opprettet 1869). Høvik Verk skole ble opprettet etter henstilling fra skolestyret til glassverkets eier, Harald Berg. Tidligere hadde barn som bodde på verket gått enten på de faste skolene eller fått undervisning om kveldene på verket hvis de arbeidet om dagen. Nå hadde antallet arbeidere på Høvik Verk økt og eieren var etter loven forpliktet til å opprette skole på stedet.

Skolen ble fra først av holdt i en bygning på Svartodden, hvor også læreren bodde. I 1894 ble ny skole tatt i bruk. Det var en mursteinsbygning som inneholdt 3 klasseværelser, lærerbolig og en mindre lærerinnebolig.

## Litteratur
* Høvik Verk skole 1873 – 1973. Av John Myhre. 1973. 130 s. Digital utgave

## Eksterne lenker
* Bærum bibliotek temaside Høvik Verk skole